Tänases saates...
Jumal tõi su täna siia, et öelda sulle: ära väsi ega heitu,
kuna midagi hakkab peagi sündima.
Su palved pole raisku läinud.
Su aeg ja palved pole raisku läinud.
Jumal on tulemas, Jumal on tulemas.
Jätka edasi liikumist!
Usu oma finantsilisse läbimurdesse!
Usu oma ärialasesse läbimurdesse!
Usu oma läbimurretesse!
ÜLELOOMULIK TÄNAPÄEV koos apostel Guillermo Maldonadoga
Õnnistusi sulle! Olen apostel Guillermo Maldonado
ja tahan jagada sinuga üht võimast piiblisalmi,
enne kui kuuled tänast sõnumit.
Heebrealastele 13:8 on öeldud:
"Jeesus Kristus on seesama eile ja täna ja igavesti!"
Kas pole mitte imeline näha, et meil on ustav Jumal,
kes ei muutu homme?
Ta ei ole muutunud.
Me inimestena muutume,
olukorrad ja kultuurid muutuvad.
Nii paljud asjad muutuvad.
Kuid Jeesus ei muutu kunagi.
Ta on seesama eile, täna ja igavesti.
Me võime võtta selle piiblisalmi ja öelda:
"Ta oli ustav mu jaoks eile
ja on ustav mu jaoks ka täna ja homme."
Ta oli ustav eile ja Ta tervendas ning päästis eile.
Kuid Ta tervendab ka täna ja vabastab homme.
Seda kõike on oluline mõista.
Paljud inimesed püüavad muuta Jumalat,
kuid Ta ei muutu.
Ta on seesama,
ega ole kunagi lakanud olemast päästja, tervendaja ja vabastaja.
Kui sul on palvesoove ja sa usud, et Jumal pole muutunud,
võta meiega ühendust,
sest Ta on jätkuvalt vabastaja, tervendaja ja päästja.
Võta meiega ühendust ja me palvetame su eest.
Ühtlasi aga vaata nüüd seda võimast sõnumit,
mis saab muutma su elu.
Tahan tervitada kõiki,
kes jälgivad meid interneti või teleri vahendusel.
Tere tulemast vaatama saadet "Üleloomulik tänapäev"!
Tänase õpetuse teema on läbimurdev palve.
Läbimurdev palve.
Tõsta oma käed Jumala poole ja ütle koos minuga:
läbimurdev palve.
Kõik, mis on seotud läbimurdega, on vägivaldne.
Kõik, mis on seotud läbimurdega, on ütlemata vägivaldne.
Ehk siis sa ei saa öelda lihtsalt tuimalt - läbimurdev palve.
Tahan, et tõstaksid oma käed ja hüüaksid seda täiest kõrist.
Läbimurdev palve! Just nii.
Läbimurdev palve.
Sa pead seda kuulutama ja sellesse uskuma.
Tahan võtta sind kaasa ühele teekonnale,
õpetades sulle täna hommikul midagi, mida olen ise läbi elanud
ja milles samas koguaeg viibin.
Ühtlasi tahan jagada sinuga selle taga peituvat ilmutust.
Kas sa tahad kogeda läbimurret oma elus?
Kui tahad, tõsta oma käsi.
Mis asi on läbimurdev palve?
Tahan tutvustada seda sulle ühe piiblisalmi põhjal,
kus me näeme selgelt üht läbimurdvat palvet.
Mis on läbimurdev palve?
Defineerime esmalt selle, mis on üldse läbimurre?
Me kasutame seda läbimurde sõna kristlikes ringkondades päris tihti.
"Oo jaa, ma sain selles läbimurde!"
Läbimurre, läbimurre.
Kuid mis see läbimurre siis on?
Kirjuta üles!
Läbimurre on ootamatu plahvatus või purse,
mis viib sind kaugemale su inimlikest piiridest.
Kaugemale sellest, mis on sinus endas
ja kaugemale millestki, mis ei lase sul edasi liikuda.
Läbimurre on ootamatu plahvatus või purse,
mis viib sind kaugemale sellest, mis sind tagasi hoiab.
Kas su finantsid hoiavad sind tagasi?
Kui miski hoiab sind tagasi, siis sa vajad selles vallas läbimurret.
Iga inimene siin saalis vajab läbimurret.
Ära ütle, et sa ei vaja, sest me kõik vajame seda.
Ütle oma naabrile: "Ma vajan seda!"
Te ei kõlanud küll nii nagu vajaks.
Kas sa tahad kogeda läbimurret?
Tegu on ootamatu plahvatuse või purskega,
mis viib sind kaugemale sellest, mis sind tagasi hoiab
ja mis takistab sul elus edasi liikumast.
Vahel on needus see, mis seda põhjustab.
Needus hoiab sind tagasi, pannes kui aja seisma.
Kui keegi on nö mõne needuse all,
siis see takistab sul elus edasi liikumast.
Muide, sõna "läbimurre" koosneb kahest sõnast.
See tähendab millestki läbi minemist.
Vähemalt üks siinolijaist sai sellele pihta.
See tähendab millestki läbi minemist.
Paljud teist on minemas läbi millestki,
mis tähendab, et sa lähedki läbi ja saad selle asjaga ühelepoole.
Sellega, mis on sind siiani tagasi hoidnud.
Hüüa koos minuga: "Mine sellest läbi!"
See on see, mis läbimurre on.
Ehk siis - sa lähed millestki üle ja läbi.
Kui koged erinevaid kannatusi ja kitsikust,
siis pead minema läbi sellest.
Pead minema läbi sellest.
Läbimurre on ootamatu plahvatus või purse,
mis viib sind kaugemale sellest, mis sind tagasi hoiab.
See on üks ootamatu vastus,
mis järgneb teatud asjade koondumisele.
Jeesus!
Te vist ei kuulnud mind.
Ma ütlesin, et see on üks ootamatu purse.
Sa oled palvetanud millegi pärast ja uskunud millegi sündimisse.
Kas keegi siin usub millegi sündimisse?
Sa oled uskunud ja palvetanud, kuid pole näinud veel mingit vastust.
Kuniks korraga...
Kuniks korraga saabub su vastus
kõigi nende asjade koondumise tulemusena.
St et miski ei juhtu lihtsalt niisama.
Siin on sulle tarkusetera - miski ei juhtu lihtsalt niisama.
Paljud ootavad oma läbimurret,
kuid miski pole veel kokku koondunud või kuhjunud.
Sa pole palunud selle asja pärast.
Kui aga oled palunud...
Paljud ütlevad:
"Vaata, ta sai oma läbimurde, aga kus minu oma on?"
See teine inimene aga on kogunud midagi.
Seega, läbimurdev palve on seotud asjade kogunemise või koondumisega
vaimusfääris.
Sa oled palunud oma laste pärast,
et nad leiaks tee tagasi Jumala juurde.
Sa oled palunud oma äri või töö pärast
ja korraga...
Kuid see "korraga" sünnib vaid tänu koondunud palvetele.
Oled sa palunud millegi pärast, mis pole veel sündinud?
Ma olen ka palunud asjade pärast, mis pole veel juhtunud.
Varem sattusin sellest meeleheitesse, küsides: "Kus on mu vastus?"
See oli enne seda,
kui Jumal õpetas mulle läbimurdva palve kohta.
Põhjus, miks sa pole veel oma vastust saanud, on selles,
et selleks pole veel piisavalt vaimulikku materjali kogunenud.
Mitte ükski maine asi ei saa tuua esile midagi vaimset.
Mitte ükski lihalik asi ei saa tuua esile midagi vaimset.
Ime on kui üks aine või materjal, aga see peab olema vaimne.
Miks see kõik sünnib, mida Jumal vaimses sfääris teeb?
Miks?
Miks nende palvevastustega nii kaua aega läheb?
Miks midagi ei toimu?
Palusin millegi pärast ja läksin närvi, kui seda ei sündinud.
Vahel ma heitusin, kui ei näinud vastust oma palvetele.
Kuniks Jumal kõnetas mind ja ütles,
et läbimurdev palve toimib läbi asjade koondumise.
Sa võid nüüd öelda:
"Aga ma palusin kord ja see sündis koheselt."
See on sel juhul kõikväelise Jumala sõltumatu tegu.
Kui Jumal teeb ise midagi,
pole sul tarvis oodata asjade koondumist.
Sest see sõltub juba Jumalast,
kui Ta otsustab teha mida iganes ja millal iganes.
See on Tema sõltumatu tegutsemise küsimus.
Kuid kõik, mida Jumal tahab teha siin maa peal
ja mis hõlmab ka inimest, nõuab asjade koondumist.
Miks?
Sest see sõltub sinu sõnakuulelikkusest ja usust.
Mitte Jumalast, sest Tema on valmis nagunii,
aga Ta sõltub sinust.
Kui Jumal teeb midagi oma sõltumatusest lähtuvalt,
siis pole vaja palvete koondumist.
Mis samme aga on tarvis läbimurdvaks palveks?
Kirjuta need üles.
Läbimurdev palve saab alguse püsivusest ja järjepidevusest.
Rahvas palvetas lakkamata Peetruse eest.
Tahan näidata sulle teatud piiblisalme,
et mõistaksid, miks sul on tarvis paluda järjepidevalt,
sest kui tahad kogeda läbimurret oma finantsides,
või oma abielus või perekonnas,
siis pead mõistma, et pead edasi ja läbi suruma,
otsides järjepanu Jumala palet.
See pole mingi ühekordne asi.
Jah, paljud Elu Sõna liikumise juhid on sulle ehk õpetanud,
et kui vaid tunnistad ja usud oma imet, siis käes see ongi!
Kuid see on juba teistlaadi palve.
Sest vaimusfääris on asju,
mis nõuavad aega ja asjade koondumist.
Läbimurdev palve saab alguse püsivusest ja järjepidevusest.
Vaata Luuka 18:1
"Jeesus rääkis neile tähendamissõna selle kohta,
et nad peavad..."
Peavad palvetama siis, kui selleks tunne tekkib?
"...et nad peavad ikka palvetama ega tohi tüdida."
Jeesus hoiatas meid, sest Ta teadis, et võime langeda meeleheitesse,
kui muudkui palume ja paastume, aga...
"Issand, olen palunud juba 50 päeva! Muudkui palunud ja paastunud.
Vaata, olen 10 kg mahagi võtnud, nähes nii kõhetu ja kaame välja,
aga ikka pole midagi juhtunud!"
Kas keegi tunneb end selles ära?
Osad teist on muidugi nii vaimulikud,
et teiega pole kunagi midagi sellist juhtunud.
Aamen?
Oled sa olnud olukorras,
kus oled lõpetanud 20-päevase või 3-4-päevase paastu,
aga midagi ei juhtunud?
Midagi ei juhtunud.
Jeesus teadis seda ette, mistõttu Ta ütleski,
et iga läbimurdva palve aluseks on püsivus ja järjepidevus.
See pole mingi ühekordne asi.
See pole ühekordne, või ühe või kolmepäevane asi.
See sünnib siis, kui oled sellest läbi läinud.
Ütle: läbi läinud!
Nii et Jeesus käskis alati paluda ja mitte tüdida.
Ta teadis juba ette, et ütleme: "No selle pärast ma küll ei palveta."
2. punkt - Roomlastele 12:12
Siin on midagi väga võimast.
Peale seda vaatame ka 1 Tessalooniklastele 5:17
"Olge rõõmsad lootuses, vastupidavad viletsuses,
püsivad palves!"
Püsivad palves. Miks?
Vaatame 1 Tessalooniklastele 5:17.
Võite te tõsta oma käed ja öelda selle välja? Te kõik.
Te kõik!
Ja korraga!
"Palvetage lakkamatult."
Miks lakkamatult?
Sest Jumal ütleb, et on teatud asju, mis sünnivad koheselt
ja samas on asju, mis eeldavad palvete koondumist.
Miks?
Seda seetõttu, et eesootav ime on midagi suurt.
Paljud teist on vaid mõnda aega palvetanud,
öeldes: "Pastor, ma toon ohvreid Jumala ees."
Kuid las ma öelda sulle - kui see ime lõpuks tuleb...
...siis see saab olema üks suur ime!
Kui palvetad püsivalt millegi pärast,
siis sa lood ühe momentumi, mis koondub vaimus
ja toob esile läbimurde.
Ütle koos minuga - läbimurde.
Peame paluma lakkamata, sest see loob selle momentumi.
Lakkamata palvetamine loob momentumi ja korraga...
Ja korraga...
Kõik ahelad murdusid,
ükski takistus ei lugenud enam
ja hoone värises,
nii et Peetrus sai vanglast välja.
Kui avaldad samasugust survet vaimumaailmale
oma laste või oma finantside pärast
ja muudkui palvetad ja palvetad,
siis tuleb hetk, kus isegi füüsiline sfäär rebeneb.
Öelge ometi midagi!
Ühelgi takistusel pole enam tähtsust, kui litsud edasi vaimusfääris.
Sa ei anna alla ja ütled: "Jumal, ma jätkan palvetamist!"
Igakord, kui Eelija palvetas, midagi muutus.
Igakord, kui palvetad oma laste eest, midagi koondub.
Igakord, kui palud oma firma eest, midagi koondub.
Midagi koondub!
Jumal tõi su täna siia, et öelda sulle: ära väsi ega heitu,
kuna midagi hakkab peagi sündima.
Su palved pole raisku läinud.
Su aeg ja palved pole raisku läinud.
Jumal on tulemas, Jumal on tulemas.
Jätka edasi liikumist!
Usu oma finantsilisse läbimurdesse!
Usu oma ärialasesse läbimurdesse!
Usu oma läbimurdesse, sest selle aeg on nüüd!
Läbimurde aeg on nüüd!
"Kirjuta oma paastu ajal üles oma seitse palvesoovi
ja usu oma läbimurretesse."
Neil kõigil on võimsad tunnistused selle kohta,
mida Jumal on teinud nende finantsasjades
selle paastu- ja palveajal.
Olen olnud advokaat vaid ühe aasta.
Pastor jutlustas aasta algul sellest,
kuidas peaksime kogema nende asjade pakilisust,
mille Jumal on me südamele pannud.
Jumal pani mulle südamele alustada oma firmaga,
kuid ma kartsin ja läksin hoopis tööle advokaadibüroosse, kus olin õnnetu.
Siis aga astusin usus välja ja lahkusin sealt.
Hakkasin paastuma ja palvetama
ning Jumal õnnistas mind omaenda advokaadibürooga.
Alustasin möödunud nädalal, omades bürood Miami kesklinnas
ja makstes üüri vaid 200 USD.
Mul pole sekretäri ega kedagi,
kuid Jumal on õnnistanud mind mentoritega -
tipptasemel miljonäridest advokaatidega.
Selles hoones mu büroo asubki.
Terry oli paastunud 2 nädalat,
kui vaatas uuesti üle oma palvesoovid.
Üks ta palvesoove oli, et ta saaks omale maja.
Ja olles 2 nädalat paastunud, helistas talle ta vennanaine ja ütles,
et tahab Terryle maja osta.
Millal see juhtus?
Mu vennanaine tuli mulle mu paastu ajal külla.
Me pole temaga kunagi läbi saanud
ja ma palvetasin, et temas olevad ebapuhtad vaimud
ei avaldaks mulle mingit mõju.
Ta pidi lahkuma pühapäeval, aga lahkus hoopis laupäeval,
saates veidi aeg hiljem mu mehele SMS'i ühe maja pildiga,
öeldes, et tahab aidata meid ja osta meile selle maja.
Nii et Jumal andis sulle märgi,
mis viitas sellele majale, mille nad teile kinkisid?
Tema seitsme palvesoovi seas oli soov
saada Maksuameti poolt 42 000 ¤ võlg kustutatud.
Niipea, kui ta konverentsilt koju jõudis,
oli ta tagatis ning võlg täielikult kustutatud!
Mul olid mõned vanad firma võlad erinevatest aegadest
ja üks mu palvesoove puudutas just neid vanu võlgasid.
Jõudes teisipäeval koju, ootas mind ees Maksuameti kiri,
kus oli kirjas, et kõik mu võlad on kustutatud
ja mu maja vabastati neile tagatiseks olemisest.
See oli üks su seitsmest ootusest, mis sul oli?
Jah, üks neist.
Kui me saade puudutas sind, võta meiega ühendust!
Hea sõber, kui vaatad meid just praegu
ja sa pole kunagi võtnud Jeesust vastu
kui oma isiklikku Päästjat,
siis tahan paluda Jeesusel tulla su ellu.
Piibel ütleb, et me kõik oleme patused.
Patu palk on surm, aga Jumala and on igavene elu.
Ma ei saa lõpetada seda saadet enne,
kui pole andnud sulle võimalust võtta Jeesust vastu oma ellu.
Sa võid ehk öelda:
"Ma olen hea inimene ega tee kellelegi midagi halba."
Kuid Piibel ütleb, et me kõik oleme patused
ja teeme pattu Jumala vastu.
Kui vaatad meid just praegu - kus iganes kohas ja maal
ning sa pole kunagi Jeesust vastu võtnud.
Ma ei räägi siin oma religiooni muutmisest,
vaid isikliku suhte omamisest Jumalaga
läbi Tema Poja Jeesuse Kristuse.
Korda seda palvet minu järel, öeldes:
Isa Jumal, ma tunnistan oma suuga,
et Jeesus Kristus on mu Issand ja mu Päästja.
Ma parandan meelt igast patust oma elus
ja usun oma südames, et Jumal äratas Jeesuse surnuist.
Tänan Sind selle eest Issand! Aamen.
See oli üks kiire, aga väga efektiivne palve.
Anna meile teada, kui võtsid Jeesuse vastu oma ellu
ja tere tulemast Jumala perekonda!
Me tahame palvetada su eest, kui sul on mingeid vajadusi.
Kui vajad tervenemist oma ihus või vabanemist oma meeltes-tunnetes,
siis pane oma käsi selle koha peale, mis sulle vaeva valmistab.
Olgu see füüsiline valu, depressioon või mis iganes.
Isa, ma võtan meelevalla iga haiguse vaimu üle Jeesuse nimel
ja käsin sel lahkuda Jeesuse nimel.
Ma teen su vabaks!
Issand, ma vabastan võimsa, vabastava võidmise
su rahva üle.
Inimesed saavad vabaks oma hirmudest, depressioonist,
hüljatuse tundest.
Paljud saavad vabaks vihast, andestamatusest ja kibestumisest.
Ma teen su vabaks Jeesuse nimel!
Isa, ma vabastan imed nende ellu, kes vajavad üht imet oma ihudes.
Puuduta nende ihusid just praegu, Isa!
Kui oled pime - saa terveks!
Kui oled kurt ühest või mõlemast kõrvast -
saa terveks just praegu Jeesuse nimel!
Võta oma ime vastu!
Ma ei pea isegi nimetama su haigust. Lihtsalt võta oma ime vastu!
Kõik, kes on ratastoolides - tõuske püsti just praegu!
Jeesuse nimel.
Ole terve!
Kõik, kellel on luudega probleeme.
Kui sul on valu selgroos või luudes, siis ole terve Jeesuse nimel.
Isa, ma tänan, et Su imet-tegev vägi on vabastatud Su rahva üle.
Ma kiidan ja tänan Sind selle eest, aamen!
Aamen.
Nüüd aga tee midagi, mida sa enne ei suutnud,
sest see on üks usutegu.
Kui sa ei tee midagi, siis midagi ka ei juhtu.
Sa pead tegutsema selle põhjal, mida ütled end uskuvat.
Kui usud, siis ka tegutse!
Kui oled ratastoolis - tõuse püsti!
Kui sa ei näe, proovi vaadata.
Kui oled kurt, siis palu,
et keegi räägiks sulle sinna kõrva, millega sa ei kuule.
Tegutse usus ja anna meile teada, kui oled oma ime kätte saanud.
Ole õnnistatud!
ÜLELOOMULIK TÄNAPÄEV koos apostel Guillermo Maldonadoga
Nähtud saade valmis
tänu apostel Guillermo Maldonado sõprade ja partnerite toele
ning tänu teenistusele King Jesus International Ministry.
Tõlge: Anne-Ly Raukas